stanford-oval/wikipedia huggingface dataset:
Cygnus CRS Orb-1
Lento

Orb-1-lento oli tarkoitus tehdä alun perin 17. syyskuuta 2013, mutta lento viivästyi, ja uudeksi laukaisupäiväksi tarkentui 19. joulukuuta. Antares-raketti rullattiin alustalleen ja nostettiin pystyasentoon kaksi päivää ennen suunniteltua laukaisua. Lentoa tosin lykättiin jo samana päivänä, kun kansainväliselle avaruusasemalla jouduttiin tekemään ylimääräisiä avaruuskävelyitä rikkoutuneen jäähdytysjärjestelmän korjaamiseksi. Antares laskettiin vaakatasoon ja rullattiin takaisin suojarakennukseensa.
Laukaisu siirtyi ensin tapahtumaan aikaisintaan 13. tammikuuta 2014, mistä sitä aikaistettiin 7. tammikuuta, ja lykättiin 8. tammikuuta laukaisupaikan liian kylmien ulkolämpötilojen takia. Laukaisua lykättiin vielä tämän jälkeen avaruussään korkean aktiivisuuden vuoksi, sillä raketin sähköjärjestelmiä ei ollut suunniteltu niin voimakkaille säteilyolosuhteille. Orbital Sciences tarkensi tosin myöhemmin, että säteilyolot olivat sallituissa rajoissa ja että laukaisua yritettäisiin 9. tammikuuta.
Antares rullattiin laukaisualustalle ja nostettiin pysytyyn 6. tammikuuta. Raketti nousi Mid-Atlantic Regional Spaceportin laukaisualustalta 0A kolme päivää myöhemmin 9. tammikuuta 2014 kello 18.07 UTC-aikaa. Ensimmäisen vaiheen AJ-26-moottorit paloivat noin 51 sekuntia. Raketin kaksi vaihetta irtautuivat toisistaan kuusi sekuntia ensimmäisen vaiheen sammuttamisen jälkeen. Toisen vaiheen nokkakartio irrotettiin minuutti ja 28 sekuntia vaiheiden irtautumisen jälkeen. Vaiheiden välinen interstage-osa irtosi viisi sekuntia myöhemmin. Toinen vaihe käynnistyi kolme sekuntia interstage-osan pudottamisen jälkeen. Rakettivaiheen kiinteää ajoainetta käyttävä Castor 30B -moottori paloi tämän jälkeen kaksi minuuttia ja kahdeksan sekuntia vieden raketin halutulle radalle. Cygnus-kapseli irtautui toisesta vaiheesta kaksi minuuttia rakettivaiheen sammuttamisen jälkeen.
Cygnus saapui avaruusasemalle 12. tammikuuta. Aseman Canadarm2-robottikäsivarsi kiinnittyi kapseliin kello 11.08 UTC-aikaa, ja kapseli telakoitiin aseman Harmony-moduuliin kaksi tuntia myöhemmin kello 13.05 UTC-aikaa. Miehistö avasi kapselin luukun kello 17.17 UTC-aikaa ja alkoi purkamaan sen kuormaa. Cygnus oli asemalla 37 päivää, ja se irrotettiin 17. helmikuuta kello 10.25 UTC-aikaa. Kapseli irtautui aseman roboottikäsivarresta kello 11.41 UTC-aikaa. Cygnus vei mukanaan noin 1 470 kilogrammaa jätettä ja paloi suunnitellusti ilmakehässä Uuden Seelannin yllä 19. helmikuuta kello 18.20 UTC-aikaa.
Kuorma

Kapseli vei asemalle noin 1 456 kilogrammaa rahtia, mikä piti sisällään tutkimusmateriaalia, miehistötarpeita ja aseman varaosia.
Kapselin kuljettamat tieteelliset ja teknilliset hyötykuormat mahdollistavat muun muassa rakettipolttoaineiden käyttäytymisen tutkimisen painottomassa tilassa (SPHERES-koe), rokotteisiin ja antibiootteihin liittyvää, sekä muurahaisten käyttäytymistä avaruusoloissa selvittävää tutkimusta. Tiede- ja tekniikka-hyötykuormien lisäksi kapseli kuljetti asemalle 33 CubeSat-satelliittia, jotka laukaistaan asemalta.
Aiheesta muualla

Kuvia tai muita tiedostoja aiheesta Cygnus CRS Orb-1 Wikimedia Commonsissa
NASA Commercial Resupply Launch hub
Antares-raketti nostetaan pystyyn 17. joulukuuta 2013.
Antares-raketti nousee laukaisualustalta 9. tammikuuta 2014.
Christian Kabasele

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Christian Kabasele
Syntymäaika: 24. helmikuuta 1991 (ikä 33)
Syntymäpaikka: Lubumbashi, Zaire
Pelipaikka: Puolustaja
Pituus: 187 cm 
Paino: 84 kg 
Seura
Seura: Udinese
Seurat
| Vuodet | Seura | O | (M) |
| 2008–2011 | Eupen | 9 | (0) |
| 2011 | → Mechelen (laina) | 4 | (1) |
| 2011–2012 | Ludogorets Razgrad | 11 | (3) |
| 2012–2014 | Eupen | 54 | (6) |
| 2014–2016 | KRC Genk | 76 | (6) |
| 2016–2023 | Watford | 153 | (6) |
| 2023– | Udinese | 11 | (1) |
Maajoukkue
| 2009 |  Belgia U18 | 1 | (0) |
| 2009–2010 |  Belgia U19 | 10 | (5) |
| 2010 |  Belgia U20 | 1 | (0) |
| 2011 |  Belgia U21 | 1 | (0) |
| 2016–2017 |  Belgia | 2 | (0) |
 Seurajoukkueuran tilastot kattavat vain kansalliset sarjat, päivitetty 27. joulukuuta 2023 .  Maajoukkueuran tilastot päivitetty 27. joulukuuta 2023 .
Christian Kabasele (s. 24. helmikuuta 1991 Lubumbashi, Zaire) on belgialainen jalkapalloilija. Hänen pelipaikkansa on puolustaja. Hän edustaa Italian Serie A:ssa pelaavaa Udinesea.
Kabaselen ura alkoi vuonna 2008 Eupenissa. Hän siirtyi tammikuussa 2011 lainalle Mecheleniin, jossa hän pelasi neljä ottelua ja teki yhden maalin. Elokuussa 2011 Kabasele siirtyi bulgarialaiseen Ludogorets Razgrad, jossa pelasi 11 ottelua tehden niissä kolme maalia. Elokuussa 2012 hän siirtyi takaisin kotimaahansa kasvattajaseura Eupeniin. Pelattuaan Eupenissa 54 ottelua, joissa hän teki kuusi maalia, hän siirtyi heinäkuussa 2014 KRC Genkiin vapaalla siirrolla. Hän pelasi Genkissä kaksi kautta ja teki 76 liigaottelussaan kuusi maalia.
Kabasele siirtyi kesällä 2016 englantilaisseura Watfordiin. Hän pysyi seurassa seitsemän kautta, joista viisi kautta Valioliigassa. Hän pelasi Valioliigassa 108 ottelua, joissa hän teki neljä maalia, ja mestaruussarjassa 45 ottelua, joissa hän teki kaksi maalia. Kabasele siirtyi kesällä 2023 italialaisseura Udineseen.
Kabasele on edustanut Belgiaa useissa nuorisomaajoukkueissa. Miesten maajoukkueessa hän on pelannut kaksi ottelua, Alankomaita vastaan marraskuussa 2016 ja Japania vastaan marraskuussa 2017. Hänet valittiin Ranskan EM–kilpailujen 2016 kokoonpanoon mutta kisoissa hän ei pelannut yhtään ottelua.
Carina II

| Carina II FM2000 |
| --- | --- | --- |

Studioalbumin tiedot
 Äänitetty : tammi–helmikuu 2014, Korpse-studio, Pieksämäki
 Julkaistu: 4. maaliskuuta 2014
 Tuottaja(t): Teemu Nykänen
 Tyylilaji: alternative metal
 Kesto: 45.39
 Levy-yhtiö: omakustanne
FM2000:n muut julkaisut
| Opium grilli 2010 | Carina II 2014 | Hubba Bubba Rehab 2017 |
Carina II on suomalaisen alternative metal -yhtye FM2000:n järjestyksessään kuudes studioalbumi. Se julkaistiin ilmaiskuunteluun SoundCloudissa, Spotifyssa sekä BandCampissa.
Taustaa

Albumia työstettiin kaksi vuotta tuottaja Teemu Nykäsen kanssa, ja se on yhtyeen ensimmäinen ilman laulaja-basisti Teemu "Sebu" Seppälää.  Albumin julkaisua seurasi 2 kuukautta kestänyt kiertue, jonka aikana yhtyeen lämmittelijänä toimi FM2000-nukketeatteri.
Kappaleet

Kaikki kappaleet säveltänyt FM2000 sekä sanoittanut Rota, ellei toisin mainittu.
Jack – 3.51
Tavoitteena kova olotila – 2.36
MM´86 – 3.08
Keisarin sapeli – 4.03
Rautatie – 3.19
Kuolema – 4.11
Esmeralda – 3.14
Jaatinen – 3.45
Ylikunnossa – 1.27
Horge – 4.47 (säv. FM2000 & Teemu Seppälä)
Ilman kenkiä – 3.32
Kusipää – 3.33
Carina II – 4.13
Kokoonpano

Antti "Rota" Junttila – laulu
Ville "Vepa" Vehviläinen – kitara & huuto
Eetu "Ipi" Huttunen – rummut
Herkko "Bili" Huttunen – basso
Joonas "Jotor" Kolehmainen – keikkakitaristi
Kokoonpano > Vierailevat muusikot

Annu Hankilanoja – viulu (kappaleessa "Kuolema")
Aleksis Laurila – bassopasuuna (kappaleessa "Kuolema")
Timo Naukkarinen – mandoliini (kappaleessa "Kuolema")
Teemu Nykänen – polkuharmooni (kappaleessa "Kuolema"), perkussiot
Tuomas Raatikainen – taustalaulu (kappaleessa "Horge")
Tommi Saha – taustalaulu (kappaleissa "Ilman kenkiä" ja "Jaatinen")
Arviot

Kaaoszine.fi:
Aiheesta muualla

Carina II bandcamp.com -sivustolla
Christian Jouanin

Christian Jouanin vuonna 2005.
Christian Jouanin (1925 – 8. marraskuuta 2014) oli ranskalainen lintutieteilijä. Hän nimesi harvinaisen sokotrantyrskyliitäjän (Bulweria fallax) Intian valtamereltä 1955, ja somalianmetsäfrankoliinin (Francolinus ochropectus) yhdessä Jean Pierre Dorstin kanssa 1952. Jouanin toimi tutkijana Pariisin luonnontieteellisessä museossa ja kirjoitti useita tieteellisiä artikkeleita.
Kirjoituksia

Nicolas Barre, Armand Barau & Christian Jouanin 1996: Oiseaux de la Reunion. Wilson Bulletin
ORP Kaszub (1986)

| ORP Kaszub |
| --- | --- |
 ORP Kaszub

Aluksen vaiheet
Rakentaja:  Stettiner Maschinenbau A. G. Vulcan, Stettin
Kölinlasku:  9. kesäkuuta 1984
Laskettu vesille:  11. toukokuuta 1986
Palveluskäyttöön:  15. kesäkuuta 1987
Tekniset tiedot
Uppouma:  1 051 t (standardi) 1 183 t (kuormattu)
Pituus:  82,3 m
Leveys:  10,0 m
Syväys:  2,8 m
Koneteho:  CODAD: 4 x Cegielski-Sulzer AS16V25/30 -dieselmoottoria 16 900 hv (12,42 MW)
Nopeus:  27 solmua
Miehistöä:  67
Aseistus
Aseistus:  1 x 76 mm AK-176 -tykki 3 x 23 mm Zu-23-2-M 2 x Strela 2 2 x RBU-6000 -sukellusveneentorjuntaraketinlaukaisualustaa 4 x 533 mm torpedoputkea
ORP Kaszub on Puolan merivoimien vuonna 1987 palvelukseenotettu korvetti. Se on ainoa valmistunut projektin 620 alus ja samalla ensimmäinen Puolassa valmistettu valtamerikelpoinen sotalaiva.
Valmistus

Aluksen suunnittelu aloitettiin 1971. Köli laskettiin 9. kesäkuuta 1984. Se laskettiin vesille 4. lokakuuta 1986 ja valmistui 15. maaliskuuta 1987. Alkuperäisen suunnitelman mukaan luokkaan piti valmistua seitsemän alusta, mutta ainoastaan Kaszub valmistui.
Palvelus

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:ORP Kaszub (1987)
Alus oli laivaston koealuksena, kunnes se siirrettiin 1990 Puolan merivartiostolle. Tammikuussa 1991 se palautettiin laivaston hallintaan. Syyskuussa 1991 aluksen etukannelle asennettiin 76 millimetrin AK-176 tykkitorni ilman tulenjohtojärjestelmää.
Käännös suomeksi
Dekadenssi

Thomas Couture: Les Romains de la décadence, 1847
Dekadenssi (< ranskan sanasta décadence, ’rappio’, ’turmelus’) tarkoittaa kulttuurin rappeutumista ja turmelusta.
Dekadentin ”rappiotaiteilijan” kuva tuli tunnetuksi 1800-luvulla, jolloin se liitettiin esimerkiksi oopiumin käyttöön. Nykyajan populaarikulttuurissa dekadentti taiteilijahahmo on edelleen yleinen, esimerkkinä rocklaulaja Jim Morrison.päivitettävä
Otto Wiener

Otto Wiener (1862–1927) oli saksalainen fyysikko. Hän tuli fysiikan professoriksi Giessenin yliopistoon 1895 ja siirtyi Leipzigin yliopistoon 1899. Hän tutki valo-oppia. Hän esitti kokeellisen todistuksen Gabriel Lippmannin värivalokuvauksen perustan muodostavien seisovien valoaaltojen olemassaolosta. Hän kehitti tutkimuksillaan värivalokuvausta. Useimmat hänen julkaisuistaan on painettu Annalen der Physik -aikakauskirjaan.
None for One

| None for One Flat Earth |
| --- | --- | --- |

Studioalbumin tiedot
 Julkaistu: 9. marraskuuta 2018
 Levy-yhtiö: Suur Etikett
Flat Earthin muut studioalbumit
|   | None for One 2018 | High On Lies 2022 |
None for One on Flat Earthin debyyttialbumi, joka julkaistiin 9. marraskuuta 2018.
Kappaleet

Subhuman – 3.32
Blame – 4.08
Given Time – 4.34
Cyanide – 4.20
None For One – 4.56
The Glow – 4.00
Noble Swine – 4.03
Limelight – 4.08
Freedoom – 3.26
Blunt – 4.08
Kill My God – 4.23
Kokoonpano

Mikko “Linde” Lindström - kitara
Mika “Gas Lipstick” Karppinen - rummut
Niclas Etelävuori - basso
Anttoni “Anthony” Pikkarainen - laulu
Arvostelut

Imperiumi: 7½/10
Kaaoszine: 7½/10
Soundi:
CAF:n karsinnat jalkapallon maailmanmestaruuskilpailuihin 2014

| FIFA World cup 2014 > MM-karsinnat 2014 |
| --- | --- | --- | --- | --- |
| Maanosaliitto | MM-karsinnat |  |  |  |
| Aasia | AFC |  |  |  |
| Afrikka | CAF |  |  |  |
| Eurooppa | UEFA |  |  |  |
| Etelä-Amerikka | CONMEBOL |  |  |  |
| Pohjois- ja Keski-Amerikka | CONCACAF |  |  |  |
| Oseania | OFC |  |  |  |
|   ← 2010 |  2018 → |  |  |  |
Vuoden 2014 jalkapallon MM-kilpailujen karsintoihin osallistui Afrikan maanosaliitosta CAF:sta 52 joukkuetta, jotka kilpailivat viidestä paikasta Brasiliassa pelattavaan lopputurnaukseen. Mauritania oli ainoa CAF:n jäsen, joka ei osallistunut karsintoihin.
Karsintajärjestelmä

Afrikan karsinnat jaettiin kolmeen osioon. Ensimmäiseen osioon osallistui vain 24 Afrikan FIFA-rankingissa huonointen sijoitettua valtiota. Nämä valtiot jaettiin, jotka pelasivat kaksoisottelut seuraavalle kierrokselle pääsystä. Valtiot jaettiin kahteen arvontakoriin FIFA-rankingin mukaan. Toiselle kierrokselle pääsivät 28 parhaiten sijoitettua valtiota, sekä ensimmäisen kierroksen voittajat. Toiselle kierrokselle selvinneet 40 valtiota on jaettiin kymmeneen lohkoon. Jokaisen lohkon voittaja pääsi kolmannelle kierrokselle, jossa voittajat jaettiin pareihin. Parit pelasivat kaksoisottelut, joiden voittajat pääsevät MM-kilpailujen lopputurnaukseen.
Karsintajärjestelmä > Sijoitusten määrittäminen

FIFA on päättänyt kaikille maanosille yhteisestä tavasta ratkaista sijoitukset joukkueitten kesken:
kaikkien otteluiden pisteet
kaikkien otteluitten maaliero
kaikkien otteluitten tehdyt maalit
keskinäiset ottelut
keskinäisten otteluitten maaliero
keskinäisten otteluitten tehdyt maalit
keskinäisten otteluitten vierasotteluissa tehdyt maalit
arpa tai uusintaottelu
Lohkoarvonnat

Karsintoihin osallistuvat valtiot jaettiin kuuteen arvontakoriin. Ensimmäisiin kolmeen sijoitettiin 28 FIFA-rankingissa parhaiten sijoitettua valtiota. 12 ensimmäisen kierroksen voittajaa sijoitettiin koriin kolme ja neljä. Koreihin 5 ja 6 sijoitettiin 24 huonointen sijoitettua joukkuetta. Joukkueet jaettiin neljään lohkoon siten, että neljästä ensimmäisestä korista otettiin yksi joukkue jokaiseen lohkoon. Arvonta suoritettiin Rio de Janeirossa 30. heinäkuuta 2011.
Mauritania oli ainoa CAFin jäsen, joka ei osallistunut karsintoihin.
Lohkoarvonnat > Korit

| Kori 1 | Kori 2 | Kori 3 | Kori 4 |
| --- | --- | --- | --- |
|   Norsunluurannikko   Egypti   Ghana   Burkina Faso   Nigeria   Senegal   Etelä-Afrikka   Kamerun   Algeria   Tunisia  |   Gabon   Libya   Marokko   Guinea   Botswana   Malawi   Sambia   Uganda   Mali   Kap Verde  |   Benin   Zimbabwe   Keski-Afrikan tasavalta   Sierra Leone   Sudan   Niger   Gambia   Angola   Kenia†   Togo†  |   Namibia†   Liberia†   Mosambik†   Päiväntasaajan Guinea†   Etiopia†   Lesotho†   Ruanda†   Kongon demokraattinen tasavalta†   Kongon tasavalta†   Tansania†  |
† = 1.kierroksen kaksoisottelun voittaja.
Ensimmäinen kierros

| Ottelunro | Joukkue 1 | Yhteistulos | Joukkue 2 | 1>  ottelun tulos | 2>  ottelun tulos |
| --- | --- | --- | --- | --- | --- |
| 1. |  Seychellit | 0–7 |  Kenia | 0–3 | 0–4 |
| 2. |  Guinea-Bissau | 1–2 |  Togo | 1–1 | 0–1 |
| 3. |  Djibouti | 0–8 |  Namibia | 0–4 | 0–4 |
| 4. |  Mauritius | w/o |  Liberia | Mauritius vetäytyi karsinnoista. | Mauritius vetäytyi karsinnoista. |
| 5. |  Komorit | 1–5 |  Mosambik | 0–1 | 1-4 |
| 6. |  Päiväntasaajan Guinea | 3–2 |  Madagaskar | 2–0 | 1–2 |
| 7. |  Somalia | 0–5 |  Etiopia | 0–0 | 0–5 |
| 8. |  Lesotho | 3–2 |  Burkina Faso | 1–0 | 2–2 |
| 9. |  Eritrea | 2–4 |  Ruanda | 1–1 | 1–3 |
| 10. |  Swazimaa | 2–8 |  Kongon demokraattinen tasavalta | 1–3 | 1–5 |
| 11. |  São Tomé ja Príncipe | 1–6 |  Kongon tasavalta | 0–5 | 1–1 |
| 12. |  Tšad | 2–2 |  Tansania | 1–2 | 1–0 |
Kolmas kierros

Kolmannen kierroksen otteluparit arvottiin Kairossa 16. syyskuuta. Ensimmäiset osaottelut pelattiin 11.-15.10. ja toiset osaottelut 15.-19.11. Otteluparien voittajat selviytyivät MM-lopputurnaukseen.
| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Burkina Faso  | 3-3 |  Algeria | 3-2 | 0-1   |
| Etiopia  | 1-4 |  Nigeria | 1-2 | 0-2   |
| Ghana  | 7-3 |  Egypti | 6-1 | 1-2   |
| Norsunluurannikko  | 6-2 |  Senegal | 3-1 | 3-1   |
| Tunisia  | 1-4 |  Kamerun | 0-0 | 1-4   |
Nikolai Noskov

| Nikolai Noskov> Николай Носков |
| --- | --- |
 Nikolai Noskov vuonna 2009
Henkilötiedot
Syntynyt: 12. tammikuuta 1956 (ikä 68) Gžatsk, Neuvostoliitto
Ammatti:  laulaja
Muusikko
Aktiivisena:  1981–
Tyylilajit:  hard rock progressiivinen rock sinfoninen rock pop-folk synthpop soul danc rock pop R&B
Soittimet:  kitara, piano, rumpusetti, trumpetti, rumpu ja lyömäsoitin 
Levy-yhtiöt:  NOX Music Misterija zvuka HOFA
Aiheesta muualla
nnoskov.ru
  [ Muokkaa Wikidatassa ] [ ohje ]  
Nikolai Ivanovitš Noskov (ven. Николай Иванович Носков, s. 12. tammikuuta 1956, Gžatsk) on venäläinen laulaja sekä entinen Gorky Park -yhtyeen keulahahmo. Hän sai vuonna 2018 arvonimen Venäjän federaation arvostettu taiteilija.
Diskografia > Studioalbumit

N.L.O. (suom. U.F.O., 1982)
Mother Russia (1994)
Blaž (suom. päähänpisto, Блажь, 1998)
Paranoija (Vainoharhaisuus) (Паранойя, 1999)
Dyšu tišinoi (Hengitys hiljaisuus) (Дышу тишиной, 2000)
Live (2000)
Singly (Синглы, 2001)
Po pojas v nebe (Toisinaan taivaalla) (По пояс в небе, 2006)
Ono togo stoit (Оно того стоит, 2011)
Bez nazvanija (Nimetön) (Без названия, 2012)
Živoj (Живой, 2019)
Diskografia > Muut albumit

Ja tebja ljublju (suom. rakastan sinua, Я тебя люблю, 2000) [lähde? ]
Stekla i beton (suom. lasia ja betonia, Стекла и бетон, 2000) [lähde? ]
Barhatnyje sezony v Sotši (Бархатные сезоны в Сочи, 2001)
Lutššije pesni v soprovoždenii simfonitšeskogo orkestra (Лучшие песни в сопровождении симфонического оркестра, 2001) [lähde? ]
Lutššije pesni (Лучшие песни, 2002) [lähde? ]
Okean ljubvi (Океан любви, 2003)
Lutššije pesni  (Лучшие песни, 2008)
The Best (2016)
Diskografia > DVD:t

Po pojas v nebe (2007)
Dyšu tišinoi (2008)
Aiheesta muualla

Kuvia tai muita tiedostoja aiheesta Nikolai Noskov Wikimedia Commonsissa
Nikoilai Noskovin virallinen sivusto (Arkistoitu – Internet Archive) (venäjäksi)
Christian Kampmann

| Christian Kampmann> Henkilötiedot |
| --- | --- |
Syntynyt: 1939 Hellerup, Tanska
Kuollut: 1988 (48–49 vuotta) Læsø, Tanska
Kansalaisuus:  Tanska
Ammatti:  kirjailija
Kirjailija
Äidinkieli: tanska
Tuotannon kieli: tanska
Aiheesta muualla
Löydä lisää kirjailijoitaKirjallisuuden teemasivulta
Christian Kampmann (1939 Hellerup, Tanska – 1988 Læsø, Tanska) oli tanskalainen kirjailija.
Kampmann kuvasi ensimmäisissä teoksissaan ihmissuhteiden arkea. Joissakin romaaneissaan hän kuvaa omaa biseksuaalisuuttaan. Hänen asuinkumppaninsa murhasi hänet loma-asunnossa Læsøn saarella.
Kampmann sai vuonna 1972 Kultaiset laakerit -kirjallisuuspalkinnon (Gyldne Laurbær).
Suomennettu novelli

Tyven, suom. Marjatta Kapari, teoksessa Vuoden novellit, Helsinki: Tammi 1967.
Nokkasiili

| Nokkasiili |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Alaluokka::  Munivat nisäkkäät Prototheria
Lahko::  Nokkaeläimet Monotremata
Heimo::  Nokkasiilit Tachyglossidae
Suku::  Tachyglossus  Illiger, 1811
Laji::  aculeatus
Kaksiosainen nimi
 Tachyglossus aculeatus  (Shaw, 1792) 
 Nokkasiilin levinneisyys
Katso myös
   Nokkasiili Wikispeciesissä   Nokkasiili Commonsissa 
Infobox OKNimi-testi OKIUCN-testi OK: 
Nokkasiili (Tachyglossus aculeatus) on nokkasiilien heimoon kuuluva nokkaeläin. Se on Tachyglossus-suvun ainoa laji.
Levinneisyys

Nokkasiiliä tavataan ainoastaan Australiassa, Tasmaniassa ja Uudessa-Guineassa, missä laji on elänyt lähes muuttumattomana jo kymmeniä miljoonia vuosia.
Ulkonäkö ja elintavat

Nokkasiili muistuttaa ulkonäöltään suurta siiliä, vaikka ei olekaan näille sukua. Sillä ei ole lainkaan korvalehtiä, mutta silti erinomainen kuulo. Eläimeltä puuttuvat myös hampaat kokonaan, mutta se ei niitä tarvitsekaan, sillä sen ravinto koostuu pääasiassa pienistä termiiteistä ja muurahaisista, joita se pyydystää pitkällä ja tahmealla kielellään. Sillä on jaloissaan voimakkaat kynnet, joilla sen on helppo avata lujakin termiittikeko.
Uhattuna nokkasiili suojautuu samoin kuin siilikin, eli kiertyy piikikkääksi palloksi.
Lisääntyminen

Lisääntymisaikana naaraalle kehittyy erityinen pussi, johon se asettaa yhden 1,2 senttiä pitkän munan. Poikanen kuoriutuu kymmenen päivän kuluttua ja saa ensimmäisen ravintonsa emon tuottamasta maidosta, joka tihkuu sen ihon läpi maitorauhasista. Toisin kuin useimmilla muilla nisäkkäillä, nokkasiilillä ei ole lainkaan nisiä.
Nokkasiili voi tarhaoloissa elää jopa lähes 50-vuotiaaksi.
Ravinto

Nokkasiilin ravintoa ovat pääasiassa termiitit ja muurahaiset.
Forssan luontomuseo

Forssan luontomuseo, myös Forssan luonnonhistoriallinen museo, on Lounais-Hämeen luonnonsuojeluyhdistys ry:n omistama ja ylläpitämä paikallismuseo Forssassa. Museo sijaitsee historiallisella Kehräämöalueella keskustan kupeessa.
Forssan luontomuseon tarina alkoi yhtä aikaa Lounais-Hämeen luonnonsuojeluyhdistyksen tarinan kanssa vuonna 1951. Perustamisensa aikoihin yhdistys alkoi tehdä laajamittaista tutkimustyötä koko Lounais-Hämeen alueella perustajansa professori Torild Branderin johdolla. Näistä tutkimuksista syntyi suuret määrät luonnontieteellisiä näytteitä ja muita aineistoja, jotka säilöttiin yhdistyksen toimistoon. Alusta lähtien aineistoja pääsi toimistoon pyynnöstä katsomaan ja tutkimaan, mutta kesti vuoteen 1968, että museo avattiin Virastotalossa yleisölle virallisesti.
Forssan kaupunki on tarjonnut museolle sen perustamisesta lähtien toimitilat ja vuosittaista toiminta-avustusta. Vuosien varrella museo joutui muuttamaan tiloista toiseen. Vuonna 1973 museo siirtyi Virastotalosta Palolaitoksen toisen kerroksen saliin. Siellä museo piti majaansa vuoteen 1987, jolloin Forssan kaupunki osti ja remontoi Kehräämöalueen. Museo siirtyi entiseen karhekehräämön taloon ja avasi ovensa siellä 1988.
Vuonna 2017 yhdistys sai varoja Euroopan maaseudun kehittämisen maatalousrahastosta perusnäyttelynsä uusimiseen. Kevään 2017 aikana museosali koki suuria muutoksia, kun näyttelytilaan rakennettiin Hämeen helmiä -lajistonäyttely sekä Suojassa-luonnonsuojelunäyttely.
Ranskan avoin tennisturnaus 2015 – naisten kaksinpeli

| Ranskan avoin tennisturnaus 2015 |
| --- | --- | --- | --- | --- | --- | --- | --- | --- | --- | --- |
| Mestari : |   |  Serena Williams |  Serena Williams |  Serena Williams |  Serena Williams |  Serena Williams |  Serena Williams |  Serena Williams |  Serena Williams |  Serena Williams |
| Loppuottelija: |   |  Lucie Šafářová |  Lucie Šafářová |  Lucie Šafářová |  Lucie Šafářová |  Lucie Šafářová |  Lucie Šafářová |  Lucie Šafářová |  Lucie Šafářová |  Lucie Šafářová |
| Lopputulos: |   | 6–3, 6–7(2–7), 6–2 | 6–3, 6–7(2–7), 6–2 | 6–3, 6–7(2–7), 6–2 | 6–3, 6–7(2–7), 6–2 | 6–3, 6–7(2–7), 6–2 | 6–3, 6–7(2–7), 6–2 | 6–3, 6–7(2–7), 6–2 | 6–3, 6–7(2–7), 6–2 | 6–3, 6–7(2–7), 6–2 |
Kilpailut
| Kaksinpelit |   | miehet |   | naiset |   |   |   | pojat |   | tytöt |
| Nelinpelit |   | miehet |   | naiset |   | seka |   | pojat |   | tytöt |
← 2014 Ranskan avoin tennisturnaus 2016 →
Marija Šarapova oli turnauksen puolustava mestari, mutta hän hävisi neljännen kierroksen ottelunsa.
Naisten kaksinpeliturnauksen voitti Serena Williams, joka päihitti loppuottelussa Lucie Šafářován. Williams oli voittanut Ranskan avoimet kaksi kertaa aiemmin.
Sijoitetut pelaajat

| --- | --- |
  Serena Williams   Marija Šarapova   Simona Halep   Petra Kvitová   Caroline Wozniacki   Eugenie Bouchard   Ana Ivanović   Carla Suárez Navarro   Jekaterina Makarova   Andrea Petkovic   Angelique Kerber   Karolína Plíšková   Lucie Šafářová   Agnieszka Radwańska   Venus Williams   Madison Keys :    Sara Errani   Svetlana Kuznetsova   Elina Svitolina   Sabine Lisicki   Garbiñe Muguruza   Barbora Strýcová   Timea Bacsinszky   Peng Shuai   Jelena Janković   Samantha Stosur   Viktoryja Azarenka   Flavia Pennetta   Alizé Cornet   Irina-Camelia Begu   Caroline Garcia   Zarïna Dïas
Kaavio > Avain

| 0 | 1 | 2 | 3 |
| --- | --- | --- | --- |
|  Q = karsija  WC = villi kortti  LL = Lucky loser  |  Alt = Alternate  SE = erikoisvapautus  PR = suojattu ranking  |  w/o = luovutus ennen ottelun alkamista  r = keskeytys  d = hylkäys  |  ITF = ITF-paikka  JE = junioripaikka  |